**לקראת שבת / זרקור על תרבות יהודית-ישראלית**

**כיתות ג'-ד' ערך במבחן**

שורות להוראה בפיוט לכה דודי:

* לְכָה דוֹדִי לִקְרַאת כַּלָּה // פְּנֵי שַׁבָּת נְקַבְּלָה

הרעיון בפזמון החוזר הוא שה"דוד" (כלומר האהוב) יוצא לקבל את אהובתו.

לפי המסורת עם ישראל הוא בן זוגה של השבת, בערב שבת הם נפגשים.

רבי חנינא היה מתלבש בבגדים נאים לפנות ערב שבת והיה אומר: בואו ונצא לקראת שבת המלכה. רבי ינאי היה מתלבש לקראת שבת ואומר: בואי כלה בואי כלה.

תלמוד בבלי, מסכת שבת, דף קי"ט, עמוד א'

1. איך רבי חנינא ורבי ינאי מציעים לקבל את השבת?
2. איך ההצעות שלהם משתקפות ב"לכה דודי"? כיצד הן משתקפות בשיר 'לקראת שבת'?

**כיתות ה'-ו' ערך במבחן**

**שַׁבָּת הַמַּלְכָּה**

**מילים: חיים נחמן ביאליק**

**לחן:** [**פנחס מינקובסקי**](https://www.zemereshet.co.il/artist.asp?id=200)

|  |  |
| --- | --- |
| הַחַמָּה מֵרֹאשׁ הָאִילָנוֹת נִסְתַּלְּקָה -בּוֹאוּ וְנֵצֵא לִקְרַאת שַׁבָּת הַמַּלְכָּה.הִנֵּה הִיא יוֹרֶדֶת הַקְּדוֹשָׁה, הַבְּרוּכָהוְעִמָּהּ מַלְאָכִים צְבָא שָׁלוֹם וּמְנוּחָה.בּוֹאִי בּוֹאִי הַמַּלְכָּה!בּוֹאִי בּוֹאִי הַמַּלְכָּה - !שָׁלוֹם עֲלֵיכֶם, מַלְאֲכֵי הַשָּׁלוֹם.קִבַּלְנוּ פְּנֵי שַׁבָּת בִּרְנָנָה וּתְפִלָּה,הַבַּיְתָה נָשׁוּבָה, בְּלֵב מָלֵא גִּילָה.שָׁם עָרוּךְ הַשֻּׁלְחָן, הַנֵּרוֹת יָאִירוּ,כָּל פִּנּוֹת הַבַּיִת יִזְרָחוּ, יַזְהִירוּ.שַׁבָּת שָׁלוֹם וּמְבֹרָךְ!שַׁבָּת שָׁלוֹם וּמְבֹרָךְ!בּוֹאֲכֶם לְשָׁלוֹם, מַלְאֲכֵי הַשָּׁלוֹם.  | שְׁבִי, זַכָּה, עִמָּנוּ וּבְזִיוֵךְ נָא אוֹרִילַיְלָה וָיוֹם, אַחַר תַּעֲבֹרִי.וַאֲנַחְנוּ נְכַבְּדֵךְ בְּבִגְדֵי חֲמוּדוֹת,בִּזְמִירוֹת וּתְפִלּוֹת וּבְשָׁלוֹשׁ סְעוּדוֹת.וּבִמְנוּחָה שְׁלֵמָה,וּבִמְנוּחָה נַעֵמָה -בָּרְכוּנוּ לְשָׁלוֹם, מַלְאֲכֵי הַשָּׁלוֹם!הַחַמָּה מֵרֹאשׁ הָאִילָנוֹת נִסְתַּלְּקָה –בֹּאוּ וּנְלַוֶּה אֶת שַׁבָּת הַמַּלְכָּה.צֵאתֵךְ לְשָׁלוֹם, הַקְּדוֹשָׁה, הַזַּכָּה –דְּעִי, שֵׁשֶׁת יָמִים אֶל שׁוּבֵךְ נְחַכֶּה...כֵּן לַשַּׁבָּת הַבָּאָה!כֵּן לַשַּׁבָּת הַבָּאָה!צֵאתְכֶם לְשָׁלוֹם, מַלְאֲכֵי הַשָּׁלוֹם! |